**Нова Година на остров Евия**

Посрещнете новата **2020** година на вторият по големина остров в Гърция, Евия

4 дни, 3 нощувки, 3 закуски, 2 вечери и включена Новогодишна вечеря

Дати на пътуване: 29.12.19 - 01.01.2020

**Маршрут:** СОФИЯ - КУЛАТА - СОЛУН - ЛАРИСА - ЛАМИА - остров ЕВИЯ - СОФИЯ

Разположен в югозападната част на Спорадите, свързан с най-близката част на континента с мост и обслужван от редовни фериботни линии, остров Евия е вторият по големина остров в Гърция след Крит. Площта му е 3 681 км², дължината 158 км а ширината му е не повече от 40 км. Островът е отделен от Материка чрез пролива Еврипос, който е широк 40 метра. Интересен феномен е, че на всеки 6 часа течението в пролива мени посоката си. Столица на острова е Халкида. С прекрасните си пясъчни плажове, плодородни долини, гористи планини и красиви селца островът привлича туристи от цял свят

**1 ден** - **София – остров Евия**

Отпътуване от София в 7.00 ч от площад “ Александър Невски “ по маршрут София – Солун – остров Евия / 750 км. /. Настаняване в 4\* звездният хотел „Луси“ в столицата Халкида. Свободно време. Вечеря. Нощувка.

**2 дeн** - **остров Евия – Атина – остров Евия**

Закуска. \* По желание екскурзия до Атина (**80 км).** Обиколка на града с местен екскурзовод. Включва– площад “Синтагма”, Националния парк, Арката на Адриан, Храма на Зевс, Президентския дворец, Стадион “Панатинайко” (първият олимпийски стадион). Посещение на Акропола – Партенона, Театъра на Дионисий, Храма на Хефестион (времетраене 3 часа). Свободно време. Връщане в хотела. Вечеря. Нощувка.

**3 ден - остров Евия – Еретрия и Халкида**

Закуска. Отпътуване и разглеждане на град Еретрия на 21 км от столицата. В древността това е бил вторият град на Евия след Халкида – главна морска сила с училище по философия, основано през III в. Пр Хр. от един от учениците на Платон. Ще разгледаме акропола, храма, двореца и древния театър на Еретрия. Сред кипарисови дървета се намира музеят, основан през 1991г. В него красиво са подредени находки от региона – включително чудесните вази с черни фигури, детски играчки и бижута. Къщата на мозайките е съхранила съкровища и добре запазени мозайки от IV в пр.Хр. Връщане в Халкида. Туристическа програма на града. Халкида е сред независимите гръцки градове-държави до 506 г.пр.н.е., след което е превзет от атиняни. В по-късни времена градът е управляван от различни нашественици като: македонци, турци, франки и венецианци. Смята се, че името „Халкида” произлиза от гръцката дума „halkos”- химически елемент мед, тъй като в древността, благодарение на медта островът натрупва богатствата си. Джамията от XV век, църквата Света Параскева, аквадукта и останките от крепостта говорят за смесицата от православни, мюсюлмани и евреи, които работят заедно и разкриват какви са били търговските маршрути от Евия през вековете. Не пропускайте шанса да хапнете морски деликатеси във високо ценените рибни ресторанти тук, заради които атиняни изминават 80 км. Свободно време. **Новогодишна вечеря в ресторанта на хотeла**. Нощувка.

**4 ден** - остров Евия - София

Закуска. Отпътуване за България. Пристигане в София късно вечертa.

|  |  |  |  |  |
| --- | --- | --- | --- | --- |
| Хотел 4\*  [http://www.lucy-hotel.gr](http://www.lucy-hotel.gr/) | Възрастен в двойна стая | Трето легло в двойна стая | Дете с двама възрастни от  3 – 11.99 г . | Единична стая |
| 29.12.2019 - 01.01.2020 | 465 лв. | 400 лв. | 150 лв. | 565 лв. |

**Пакетната цена включва:**

- транспорт с лицензиран автобус 3\*

- 3 нощувки със закуски в хотел Луси 4\*, Халкида

- 2 вечери на блок маса

- вино и вода по време на вечерите

- Празнична новогодишна вечеряна бюфет (салати 4 вида, предястия 5 вида, оновни ястия 3 вида, десет 3 вида, василопита- традиционен кейк, чаша шампанско) – очквайте скоро подробното меню

- Жива музика по време на Новогодишната вечеря

- Посещение на град Еретрия

- Туристическа програма на столицата Халкида

- Медицинска застраховка с асистънс\*

- Пътни и магистрални такси

- Екскурзовод/ водач от фирмата организатор

**Пакетната цена не включва:**

- разходи от личен характер

- Екскурзията до Атина с местен екскурзовод – 25 евро (при минимум 20 туриста)

- Входни такси на музеи: Акропол – 20 евро

\*Доплащане за застраховка на лица от 71 г. до ненавършени 80 г. – 7 лв.

**Информация за Хотел Луси:**

Местоположение: Хотел Луси се намира в центъра на столицата на остров Евия – Халкида. Разположен на крайбрежната улица, хотелът предлага на своите гости невероятна панорама към залива Евойкос, внушителната венецианска крепост, стария подвижен мост на Халкида и протока Еврип. Градският плаж е едва на 3 минути пеша от хотела, а всички туристически забележителности на Халкида са на пешеходно разстояние. В непосредствена близост ще откриете множество таверни и кафенета, предлагащи местни специалитети.

Стаи: Всички стаи на хотел Луси са оборудвани с 32-инчов LCD телевизор със сателитни и кабелни програми, безплатни филми и интерактивни услуги като уеб радио и прогноза за времето. За удобство на гостите, стаите разполагат с минибар, климатик, сешоар и сейф.

Удобства: Насладете се на прекрасната гледка и се поглезете със следобедно кафе или коктейл в бара или кафенето на хотел Луси. В СПА центъра ще Ви предложат разнообразни услуги като масаж и релаксиращи терапии за тяло, а ако предпочитате да почивате в стаята, хотелът предлага и румсървис. На Ваше разположение е и безплатен Wi-Fi интернет и 24-часова рецепция.

**Забележка:**

- Начин на плащане: депозит – 30% от пакетната цена при резервация, доплащане – до 20 дни преди отпътуване.

- Минимален брой туристи за осъществяване на екскурзията: 35 туристи.

- Срок за уведомяване при недостигнат минимален брой туристи: 10 дни преди началната дата.

- Необходими документи: лична карта / задграничен паспорт; няма визови, санитарни и медицински изисквания; за деца до 18 г,. пътуващи с един или без родител, нотариално заверено пълномощно от единия или двамата родители!

- Туроператорът си запазва правото да прави промени в реда на екскурзиите и часовете им на провеждане по време на програмата

- Застраховките Помощ при пътуване в чужбина и Отмяна на пътуване се сключват със ЗАД „Армеец“, или “Bulstrad Life Vienna Insurance Group”.

**Условия за анулация:**

- В случай на отказ от пътуването и прекратяване на договора от страна на Потребителя, Туроператорът удържа следните неустойки:

при наличие на повече от 30 дни преди датата на отпътуване – неустойка не се удържа;

от 29-ия до 20 – ия календарни дни преди датата на заминаване се удържа 100% от внесеният депозит;

от 20-ия до 10 - ия календарен ден преди датата на заминаване се удържа 75% от общата цена на организираното пътуване;

под 10 календарни дни се удържа 100% от стойността на организираното пътуване.

***Застраховка „Отмяна от пътуване“:*** *Мондел травел предоставя възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Повече информация в офиса на фирмата.*

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №13160183000000023 /валидна от 31.07.2019 г. до 30.07.2020 г./**